Heterodontosaurus

Elaf Heterodontosaurus (siämü „lasär labü tuts difik“) äbinon dinosaur smalik labü tuts japik, kel älifon primü Yurat in Sulüda-Frikopän. Äsümon ma koapafom ad elafs Hypsilophodontidae e, to tuts japik okik, äbinon planifidaf.

El Heterodontosaurus pasevon atimo stabü bomems Museda Sulüda-Frikopäna. Pateds tel dabinons; telid onas palelogon fa fösilavans anik as bid distik. Bid patedik: H. Tucki, pätüvon in Fomam: Upper Elliot (Hettangian, bü yels 199-196-balions).  Äbinon röletaf nilöfik (u ba bid ot, äsä ya pemobos ün paset) elafa Abrictosaurus.

Klülabots anik tikodükons, das el genus at ädabinon id in Nolüda-Merop, do te elafs Technosaurus e Krzyzanowskisaurus pedientifons us jünu. Fösils anik se Jveizän mögiko dutons lü el Heterodontosaurus, ab atos no nog pefümükon.

 Patöfs veütikün 
200px|thumb|left|Gretot ela Heterodontosaurus leigodü ut mena.
Elaf Heterodontosaurus älabon hipabomi lunik ä roviki; el pubis onik äsumon ad ut elafas Ornithischia ävolfölumas. Binos nekösömik, das nam ela Heterodontosaurus älabon doatis lul, tels kelas äbinons jiniko tapladoviks (soäs doats menik). Jenöfot at ädälon eli Heterodontosaurus ad gleipön e kipön fidi.

Pat nekösömik votik binon tutapateds, kels äplänons nemi bida at. Dinosaurs mödikün (vo räptuls mödikün) labons tutapatedi te bal in maxüls oksik, ab el Heterodontosaurus älabon patedis kil. Su föfadil maxüla, flanü honed, ädabinons tuts smalik, kels luveratiok pagebons ad dekötön bledis e kaulis. Po ons su maxül ädabinon telat tutas gretik japik, kela gebamod blebon nesevädik (ya pemobos, das ba pägebons as jonots genik). Tutapated kilid äbinon lunik ab nejapik; luveratiko äfruton pö maskam. (Maskam binon tefädiko kösömik pö dinosaurs, ab vemo seledik pö räptulagrups votik.)

 Literat 
 Cranfield, Ingrid (red.). 2000. Dinosaurs and other prehistoric creatures. Salamander Books, pads: 132-135.

Klad:Dinosaurs
Klad:Fösils